
				R E F E R A T  D E  A P R O B A R E 
privind nominalizarea reprezentanților Consiliului Local al Municipiului Brad pentru a face parte din Comisia de evaluare a probei de interviu la concursul pentru ocuparea funcțiilor de director și director adjunct din unitățile de învățământ preuniversitar de stat din municipiul Brad, 
sesiunea august - decembrie 2026


	Prin Ordinul Ministrului Educației Naționale nr. 4.155/2026, cu modificările și completările ulterioare, s-a aprobat Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat.
Conform prevederilor art. 4 alin. (4) lit. c) paragraful (ii) din această metodologie, ”Pentru fiecare unitate de învăţământ pentru care se organizează concurs, se constituie, prin decizie a inspectorului şcolar general, comisia de evaluare a probei de interviu, având următoarea componenţă:
”b) membri: [...] (ii) un reprezentant al consiliului local,  și un membru supleant, [...] nominalizați prin hotărâre a consiliului local[...]. Reprezentantul consiliului local nu poate fi cadru didactic în unitatea de învățământ pentru care se desfășoară interviul și nici cadru didactic la secțiunea curentă a concursului sau cadru didactic care ocupă funcția de director/director adjunct”.
	Conform prevederilor art. 9 alin. (1) din același act normativ ”Membrii supleanți, prevăzuți în prezenta metodologie și nominalizați în deciziile de constituire a comisiilor la momentul emiterii acestora, înlocuiesc de drept membri titulari indisponibili”.
	De asemenea, potrivit prevederilor art. 9 alin. (3) din același act normativ ”În componența comisiilor prevăzute în prezenta metodologie sunt nominalizate ca membri doar persoane cu studii superioare”.
	 Prin adresa nr. 3670/3/07.09.2026, înregistrată la Primăria Municipiului Brad sub nr. 41527/07.09.2026, Inspectoratul Județean Hunedoara precizează că, în conformitate cu prevederile art. 5 din Metodologie, ”În cazul în care, până la data constituirii comisiilor pentru proba de interviu, instituţiile responsabile nu îşi desemnează reprezentantul/reprezentanţii, inspectorul şcolar general desemnează în locul acestora un inspector şcolar/metodist al inspectoratului şcolar. Aceeaşi procedură se aplică şi în cazul neprezentării la proba de interviu a oricărui membru/supleant”.
	Ținând cont de prevederile legale în vigoare, las la latitudinea Consiliului Local al Municipiului Brad desemnarea consilierilor locali care vor face parte, ca membri titulari și membri supleanți, din Comisia de evaluare a probei de interviu din cadrul concursului pentru ocuparea funcțiilor de director și director adjunct la unitățile de învățământ preuniversitar de stat din municipiul Brad, sesiunea august – decembrie 2026.
 	În contextul celor de mai sus am inițiat prezentul proiect de hotărâre prin care am propus nominalizarea reprezentanților Consiliului Local al Municipiului Brad ca membri titulari și membri supleanți în Comisia de evaluare a probei de interviu din cadrul concursului pentru ocuparea funcțiilor de director și director adjunct la unitățile de învățământ preuniversitar de stat din municipiul Brad, sesiunea august – decembrie 2026 și îl supun spre dezbatere și aprobare plenului Consiliului Local al Municipiului Brad în forma prezentată.	
	În susţinerea propunerii mele invoc prevederile art. 115 alin. (2) lit. s) și art. 128 alin. (1) din Legea învățământului preuniversitar nr. 198/2023, actualizată, cu modificările și completările ulterioare, ale art. 4 alin. (4) lit. b) paragraful (ii) și art. 9 alin. (1), alin. (3) din Metodologia privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat aprobată prin Ordinul Ministrului Educației Naționale nr. 4.155/2026, cu modificările și completările ulterioare, ale art. 129 alin. (1) lit. a), lit. d) și  alin. (7) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, actualizată, cu modificările și completările ulterioare.

